**3. klassi õpilasele vajalikud õppevahendid**

1) õpilaspäevik - kindlasti suurem, kui taskumärkmik (kuupäevade ja kuudega)  
2) 2 harilikku pliiatsit – sobivamad keskmise kõvadusega – HB ja B  
3) 1-2 tindipliiatsit (tintenpen) – juhul kui laps soovib kustutajaga tindipliiatsit, valida selline, mis pärast kustutamist paberit märjaks ei jäta (nt Pilot teeb selliseid).  
4) 4 joonelist vihikut (20 joonega), 1 ruuduline vihik (juhul, kui vihikud pole juba trükikojast joonitud, siis palun need ise ära joonida: ruudulistel vihikutel välimisest äärest 4 ruudu ja sisemisest äärest 2 ruudu kauguselt; joonelistel vihikutel välimisest äärest 1,5 cm ja sisemisest äärest 1 cm kauguselt)  
5) kilekaaned

6) vihikumapp – vihikud püsivad mapis korras  
7) värvipliiatsid – soovitavalt 12 pliiatsit komplektis (keskmise kõvadusega HB või B)  
8) viltpliiatsid – 6 tk komplektis  
9) pliiatsiteritaja (kogumistopsiga)  
10) kustutuskumm (pehme)  
11) joonlaud (numbrid loetavad ja 20 cm)  
12) pinal - pehmest materjalist  
13) käärid (soovitavalt ümarate otstega, mis lõikaks nii paberit kui ka tekstiili)  
14) pulgaliim ja PVA liim  
15) värvilised paberid (lahtised ja mõlemalt poolt värvilised – kui paberid pole juba sobivas kiletaskus, soovitan osta nende hoidmiseks truki või kummidega A4 formaadis mapi või tasku, nii püsivad paberid sirged ja ühes koos; võib ka eelmise aasta oma olla)  
16) joonistuspaberid (A4 ja A3 formaadis, koopia-/printeripaber ei ole selleks sobilik)  
17) õlipastellid  
18) guaššvärvid – vähemalt 6 tk komplektis  
19) vesivärvid – soovitavalt pehmed värvid (vene omad on parimad)  
20) 3 erineva suurusega pintslit (vesivärvidele sobivad nn pehmed pintslid, guašidele tugevamate harjastega, ent vesivärvipintslitega saab edukalt ka guašitöid teha. Nn plastmassist harjastega pintsleid ei soovita – need kraabivad paberit ning rikuvad töö üldmuljet)  
21) segamisalus  
22) veetops  
23) lauakate (vakstu või kile laua kaitseks, umbes 60x70 cm – kindlasti mõnevõrra suurem, kui A3 paber on)  
24) laualapp (20 x 20 cm, hästi vett imav)  
25) plastiliin

26) kõvade kaantega kiirköitja (õpimapi jaoks)  
27) vahetusjalatsid, mis ei tee põrandale musti triipe (soovitavalt kerged kingad või lahtised sandaalid)  
28) spordijalatsid (vahetusjalatsid ei ole sobilikud sportimiseks ja spordijalatsid vahetusjalatsiteks)  
29) spordiriietus (lühike ja pikk dress); sisejalatsid, õuejalatsid  
30) koolikott (tugevdatud seljaosaga, kerge, väikese esitaskuga)  
31) kooliriided – mugavad ja korralikud. Pidulikeks üritusteks valge pluus, tume seelik või püksid  
32) helkur  
33) kõikidele õppevahenditele (kirjutusvahendid, riided jms) nimed peale kirjutada (va vihikud - neile kirjutame koos koolis)

**Kindlasti on midagi alles jäänud eelmisest õppeaastast, mida võib edukalt kasutada ka sellel õppeaastal!**